लोक सेवा गारंटी की 25 सेवाओं का लाभ सिटीजन अब घर बैठे लें
दमोह | लोकसेवा गारंटी की 25 सेवाओं का लाभ सिटीजन अब घर बैठे ले सकते हैं। कलेक्टर डॉ. श्रीनिवास शर्मा ने बताया है कि सिटीजन को घर बैठे पोर्टल से सेवाएं प्राप्त करने के लिए सिटीजन को अपने आधार नंबर से लॉगिन करना होगा। आधार नंबर डालते ही आधार कार्ड पर रजिस्टर्ड मोबाइल नंबर पर एक ओटीपी आएगा। ओटीपी बेरीफाई होने के बाद आप पोर्टल पर लॉगिन हो जाएंगें और सेवाओं का लाभ घर बैठे ले सकेगें। उन्होंने बताया यदि आधार नंबर नहीं है या आधार नंबर से आपका मोबाइल रजिस्टर्ड नहीं है, तो इन सेवाओं का लाभ घर बैठे नहीं ले पाएंगें। पोर्टल से सेवा प्राप्त करने के लिए पेमेंट गेटवे के माध्यम से इंटरनेट बैंकिंग कार्ड, डेबिट कार्ड अथवा उपलब्ध ई-वॉलेट का उपयोग कर ऑनलाइन पेमेंट किया जा सकता है।
hin_Deva hin_Deva